27.4.2022.
LV
Eiropas Savienības Oficiālais Vēstnesis
L 124/3
(17)
Amerikas Savienotās Valstis Komisijai paziņoja par augsti patogēniskās putnu gripas uzliesmojumiem mājputnu populācijā.
Šie uzliesmojumi konstatēti Amerikas Savienoto Valstu Minesotas štata Blūērtas un Mīkeras apgabalā un ar laboratoriskām analīzēm (RT-PCR) apstiprināti 2022. gada 14. aprīlī.
(18)
Lai kontrolētu augsti patogēniskās putnu gripas klātbūtni un ierobežotu šīs slimības izplatīšanos, Kanādas, Apvienotās Karalistes un Amerikas Savienoto Valstu veterinārās iestādes izveidoja 10 km kontroles zonu ap skartajiem objektiem un īstenoja pilnīgas izkaušanas politiku.
(19)
Kanāda, Apvienotā Karaliste un Amerikas Savienotās Valstis iesniedza Komisijai informāciju par to teritorijā esošo epidemioloģisko situāciju un par pasākumiem, ko tās veikušas, lai novērstu augsti patogēniskās putnu gripas tālāku izplatīšanos.
Komisija izvērtēja šo informāciju.
Pamatojoties uz minēto izvērtējumu un lai aizsargātu dzīvnieku veselības statusu Savienībā, vairs nevajadzētu atļaut Savienībā ievest mājputnu, mājputnu reproduktīvo produktu un svaigas mājputnu un medījamo putnu gaļas sūtījumus no apgabaliem, uz kuriem attiecas ierobežojumi, ko neseno augsti patogēniskās putnu gripas uzliesmojumu dēļ noteikušas Kanādas, Apvienotās Karalistes un Amerikas Savienoto Valstu veterinārās iestādes.
(20)
Turklāt Apvienotā Karaliste iesniedza atjauninātu informāciju par epidemioloģisko situāciju tās teritorijā saistībā ar augsti patogēniskās putnu gripas uzliesmojumiem, kas 2021. gada 25. novembrī bija apstiprināti mājputnu objektos netālu no Barrow upon Soar, Charnwood Lesteršīrā, Anglijā, 2021. gada 30. novembrī – netālu no Barrow upon Soar, Charnwood Lesteršīrā, Anglijā, 2021. gada 2. decembrī – netālu no Leominster, North Herefordshire Herefordšīrā, Anglijā, 2021. gada 5. decembrī – netālu no Newent, Forest of Dean Glosteršīrā, Anglijā, 2021. gada 6. un 7. decembrī – netālu no Barrow upon Soar, Charnwood Lesteršīrā, Anglijā, 2021. gada 10. decembrī – netālu no Moffat, Dumfriesshire Damfrīsā un Gelovejā, Anglijā, un 2021. gada 14. decembrī – netālu no Middleton in Teesdale, County Durham Daremā, Anglijā, Apvienotajā Karalistē.
Apvienotā Karaliste arī iesniedza informāciju par pasākumiem, ko tā veikusi, lai novērstu minētās slimības tālāku izplatīšanos.
Konkrēti, lai kontrolētu un ierobežotu minētās slimības izplatīšanos, tā pēc šā augsti patogēniskās putnu gripas uzliesmojuma konstatēšanas bija īstenojusi pilnīgas izkaušanas politiku.
Turklāt pēc pilnīgas izkaušanas politikas īstenošanas savā teritorijā esošajos inficētajos mājputnu objektos Apvienotā Karaliste pabeidza nepieciešamos tīrīšanas un dezinfekcijas pasākumus.
(21)
Komisija izvērtēja Apvienotās Karalistes iesniegto informāciju un secināja, ka augsti patogēniskās putnu gripas uzliesmojumi, kas netālu no Barrow upon Soar, Charnwood Lesteršīrā, Anglijā, netālu no Leominster, North Herefordshire Herefordšīrā, Anglijā, netālu no Newent, Forest of Dean Glosteršīrā, Anglijā, netālu no Moffat, Dumfriesshire Damfrīsā un Gelovejā, Anglijā, un netālu no Middleton in Teesdale, County Durham, Daremā, Anglijā, Apvienotajā Karalistē, bija konstatēti mājputnu objektos, ir novērsti un ka vairs nepastāv risks, kas saistīts ar mājputnu izcelsmes preču ievešanu Savienībā no Apvienotās Karalistes zonām, no kurām šo uzliesmojumu dēļ ir apturēta mājputnu izcelsmes preču ievešana Savienībā.
(22)
Tāpēc Īstenošanas regulas (ES) 2021/404 V un XIV pielikums būtu attiecīgi jāgroza.
(23)
Ņemot vērā pašreizējo augsti patogēniskās putnu gripas epidemioloģisko situāciju Kanādā, Apvienotajā Karalistē un Amerikas Savienotajās Valstīs un nopietno risku, ka šī slimība varētu tikt ievesta Savienībā, grozījumiem, kas ar šo regulu izdarāmi Īstenošanas regulā (ES) 2021/404, būtu jāstājas spēkā steidzami.
(24)
Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
IR PIEŅĒMUSI ŠO REGULU.
1. pants Īstenošanas regulas (ES) 2021/404 V un XIV pielikumu groza saskaņā ar šīs regulas pielikumu.